Kapulungan ding Pekakatawan ning Filipinas

Ing Kapulungan ding Pekakatawan ning Filipinas (Ingles, House of Representatives of the Philippines, Tagalug: Kapulungan ng mga Kinatawan ng Pilipinas; a kilala murin king lagyu nang Castila, Camara de Representantes de Filipinas) ing mababang kapulungan ning Kongreso ning Filipinas. Ing Senado ing matas a kapulungan. Maralas, Kongreso ing aus da king Kapulungan ding Pekakatawan. Deng kayanib na niti, ausan dong Congressmen (deng pekakatawan o kongresista), at ing titulu da, Representative. Yalal da la deng pekakatawan king terminung atlung banwa, at malyari lang miyalal pasibayu (reelected), oneng e la malyaring luluk makatatlung tuki-tuking terminu. Manga walumpulung porsyentu (80%) da reng congressmen, pekakatawan la kareng karelang distritu, magsilbing representanti ning partikular a lugal. Ating 229 (adwang dalan adwang pulu't syam) a distritung pang-alalan king bangsa, nung nu ing balang metung bibilugan de reng 250,000 (adwang dalan ampong limampulung libung) tau. Atin muring pekakatawan a sektoral a miyayalal kapamilatan ning sistemang party-list, a bibilug king e migit king adwang pulung porsyentu (20%) ning kabilugan a bilang da reng Pekakatawan. Bukud king kayang pamananggap o pamag-apruba king balang munikalang leyi o bill ba yang ipasar at papirma king pamuntuk bayu ya maging leyi o batas, atin yang upaya ing Kapulungan ding Pekakatawan a mag-impeach kareng mapilang opisyal, at deng eganaganang munikalang leying maki kaugnayan king pisalapyan o kwalta kaylangan lang manibat king mababang kapulungan. Panibalan ne ning Talapagsalita, katungkulan a kasalukuyan nang tatalnan Feliciano Belmonte, Jr. ning Quezon Lakanbalen. Ing opisyal a tanggapan ning Kapulungan ding Pekakatawan atyu king Batasang Pambansa a atyu king Batasan Hills king Quezon Lakanbalen king Metro Manila. Maralas, Batasan ing aus da king gusali; ing kataya mengabaldugan ne mu namang Kapulungan ding Pekakatawan. See also List of Philippine House committees 2007 Batasang Pambansa bombing Politics of the Philippines President of the Philippines Executive Departments of the Philippines Congress of the Philippines Senate of the Philippines Ombudsman of the Philippines Supreme Court of the Philippines Republic Acts of the Philippines Batasang Pambansa References Ding suglung a palual Official Website of the House of Representatives Official Website of the Senate Template:Philippine political parties Template:Philippine legislatures Template:Philippine legislative districts Template:Legislatures of the Philippines Template:Philippines topics